འཛིན་
བྱ་ཚུལ་མདོར་བསྡུས་བཞུགས་སོ། །
༄༅༅། །གྲངས་མེད་རྒྱལ་བས་འདུལ་བར་མ་ནུས་པའི། །རབ་རྨོངས་རྩོད་པའི་
དུས་ཀྱི་འགྲོ་རྣམས་ལ། །ལྷག་པར་བརྩེ་བའི་སྟོན་པ་ཐུགས་རྗེ་ཅན། །འདྲེན་པ་མཉམ་
མེད་ཤཱཀྱའི་རྒྱལ་པོར་འདུད།
གི་ཕྱོགས་འདིར་རྒྱལ་བསྟན་སྤེལ་བ་ལ།
།ཐུབ་བསྟན་སྙིགས་མར་གྱུར་པའི་དུས་ཀྱི་མཐར། །བྱང་
།རྒྱལ་བ་ཉིད་དང་མཚུངས་པའི་ཐུགས་རྗེ་
ཅན། །འཇམ་མགོན་བླ་མའི་ཞབས་ལ་གུས་པས་འདུད། །བདེ་ལྡན་ཞིང་གི་མགོན་
པོ་འོད་དཔག་མེད། །རྒྱལ་བ་གཉིས་པའི་བསྟན་པ་སྤེལ་སླད་དུ། །བསམས་བཞིན་
དགེ་བའི་བཤེས་གཉེན་སྐུར་བསྟན་པ། །སྐྱབས་མགོན་བླ་མའི་ཞབས་ལ་སྙིང་ནས་
འདུད། །རྟེན་འབྱུང་གནས་ནི་ཟབ་ཅིང་ཤིན་ཏུ་ཕྲ། །བདག་ནི་རྣམ་དཔྱོད་ཤིན་ཏུ་
དམན་གྱུར་པས། །རྟེན་འབྲེལ་གནས་ཚུལ་ཇི་བཞིན་བཤད་དཀའ་ཡང་། །གྲོགས་
ཀྱི་བསམ་པ་རྫོགས་ཕྱིར་ཅུང་ཟད་བྲི། །
དེ་ཡང་སྟོན་པ་ཐུགས་རྗེ་ཅན་དེ་ཉིད་ཀྱིས་ཆོས་ཀྱི་ཕུང་པོ་ཇི་སྙེད་ཅིག་གསུངས་
པ་ཐམས་ཅད་ནི་གདུལ་བྱ་རྣམས་མངོན་མཐོ་དང་ངེས་ལེགས་ལ་འགོད་པའི་ཆེད་
འབའ་ཞིག་ཡིན་ལ། མངོན་མཐོ་སྒྲུབ་པའི་ཐབས་ནི་ངན་འགྲོའི་རྟེན་འབྲེལ་བཅུ་
གཉིས་ཀྱི་ལྡོག་འཇུག་བསམས་(༢ན)པས་ཡིད་ཆེས་རྙེད་ནས་དཀོན་མཆོག་གསུམ་ལ་
སྒྲུབ་པའི་ཐབས་དམ་པ་ནི་རྟེན་འབྲེལ་ཡན་ལག་བཅུ་གཉིས་དང་བདེན་བཞིའི་སྒོ་
སྐྱབས་སུ་བཟུང་སྟེ་སྡིག་སྤོང་དགེ་སྒྲུབ་ལ་འབད་པ་ཉིད་ཡིན་ཞིང་། ངེས་ལེགས་
ནས་འཁོར་བར་འཇུག་པ་དང་དེ་ལས་ལྡོག་པའི་ཚུལ་བསམས་ཏེ་ཐར་འདོད་བསྐྱེད་
ནས་ལམ་བསླབ་པ་གསུམ་ལ་སློབ་པ་ཉིད་ཡིན་ལ། བདེན་བཞིའི་བླང་དོར་གྱི་ཚུལ་
མདོར་བསྡུས་ལོགས་སུ་བྲིས་ནས་ཡོད་ཅིང་། འདིར་རྟེན་འབྲེལ་ཡན་ལག་བཅུ་
གཉིས་ཀྱི་འཇུག་ལྡོག་གི་ཚུལ་ཅུང་ཟད་བྲི་བ་ལ། རྟེན་འབྲེལ་ཡན་ལག་བཅུ་གཉིས་
215

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཞེས་བྱ་བ་ནི་འདི་དག་སྟེ། མ་རིག་པ། འདུ་བྱེད། རྣམ་པར་ཤེས་པ། མིང་དང་
གཟུགས། སྐྱེ་མཆེད་དྲུག །རེག་པ། ཚོར་བ། སྲེད་པ། ལེན་པ། སྲིད་པ། སྐྱེ་བ།
རྒ་ཤི་རྣམས་སོ། །དེ་དག་སོ་སོའི་ངོས་འཛིན་ནི། རྟེན་འབྲེལ་ཡན་ལག་བཅུ་གཉིས་
ཀྱི་དང་པོ་འཁོར་བའི་རྩ་བ་མ་རིག་པ་འདི་ལ་འཇོག་ཚུལ་མང་དུ་སྣང་ཡང་འཕགས་
པ་ཀླུ་སྒྲུབ་ཡབ་སྲས་ཀྱིས་གང་ཟག་དང་ཕུང་པོ་བདེན་འཛིན་འཁོར་བའི་རྩ་བ་མ་
རིག་པར་བཤད། སློབ་དཔོན་ཆོས་ཀྱི་གྲགས་པ་ནི་འཇིག་ལྟ་འཁོར་བའི་རྩ་བ་མ་
རིག་པར་བཞེད། སྤྱིར་མ་རིག་པ་ལ་ལས་འབྲས་ལ་རྨོངས་པའི་མ་རིག་པ་དང་།
??
གནས་(༢བ)ལུགས་ཀྱི་དོན་ལ་རྨོངས་པའི་མ་རིག་པ་གཉིས་སུ་ཡོད་དོ། །འདུ་བྱེད་
ནི།
བ6
,、,(C
༩,
དང་འདོད་ཁམས་ཀྱི་བདེ་འགྲོར་འཕེན་པའི་བསོད་ནམས་ཀྱི་ལས་དང་ཁམས་གོང་
མའི་བདེ་འགྲོར་འཕེན་པའི་མི་གཡོ་བའི་ལས་གསུམ་ཡོད་དོ། །རྣམ་པར་ཤེས་པ་ནི།
ཡིད་ཀྱི་ཤེས་པ་ཡིན་ལ། དེ་ལ་རྒྱུ་དུས་ཀྱི་རྣམ་པར་ཤེས་པ་དང་། འབྲས་དུས་ཀྱི་
རྣམ་པར་ཤེས་པ་གཉིས། དང་པོ་ནི། ལས་གང་གསོག་ཀྱང་དེའི་བག་ཆགས་བསྒོས་
པའི་ཚེ་འདིའི་རྣམ་ཤེས་སོ། །གཉིས་པ་ནི། ལས་དེའི་འབྲས་བུ་སྐྱེ་གནས་གང་དུ་
སྐྱེས་པ་དེར་ཉིང་མཚམས་སྦྱར་བའི་རྣམ་པར་ཤེས་པའོ། །མིང་དང་གཟུགས་ལ་
མིང་ནི། ཚོར་བ། འདུ་ཤེས། འདུ་བྱེད། རྣམ་ཤེས་བཞིའོ། །གཟུགས་ནི། མངལ་
དུ་ཆགས་མ་ཐག་གི་མེར་མེར་པོ་ནས་བཟུང་གཟུགས་ཕུང་ཇི་ལྟར་གྲུབ་པ་དང་།
གཟུགས་མེད་དུ་སྐྱེས་པ་རྣམས་ལ་གཟུགས་ཀྱི་ས་བོན་ཙམ་ཞིག་འཇོག་གོ། །སྐྱེ་མཆེད་
དྲུག་ནི། མིག་ནས་ཡིད་ཀྱི་བར་དྲུག་གོ། །རེག་པ་ནི། ཡུལ་དང་དབང་པོ་དང་རྣམ་
ཤེས་གསུམ་འདུས་ནས་ཡུལ་ཡིད་དུ་འོང་མི་འོང་བར་མ་གསུམ་ཡོངས་སུ་གཅོད་
པའོ། །ཚོར་བ་ནི། བདེ་སྡུག་བཏང་སྙོམས་གསུམ་མྱོང་བའོ། །སྲེད་པ་ནི། བདེ་བ་
བྱུང་ན་མི་འབྲལ་བར་སྲེད་པ་དང༌། སྡུག་བསྔལ་བྱུང་ན་འབྲལ་བར་སྲེད་པའོ། །སྲེད་
པ་ལ་དབྱེ་ན་ཁམས་གསུམ་གྱི་སྲེད་པ་གསུམ་ཡོད་ཅིང་། རྣམ་འགྲེལ་ལས་འདོད་
? [
216

རྟེན་འབྲེལ་ཡན་ལག་བཅུ་གཉིས་ཀྱི་ངོས་འཛིན་བྱ་ཚུལ་མདོར་བསྡུས།
)།
、(/
1:|:| 1:|:
སྲེད་འཇིག་སྲེད་སྲིད་སྲེད་གསུམ་དུ་ཡོད་པར་བཤད་དོ། །ལེན་པ་ནི། འདོད་ཡོན་
སོགས་ཆགས་ཡུལ་ལ་འདུན་ཞིང་(༣ན)ཆགས་པའོ། །ལེན་པ་ལ་དབྱེ་ན་འདོད་པ་ཉེ་
བར་ལེན་པ་དང་། ལྟ་བ་ཉེ་བར་ལེན་པ་དང་། ཚུལ་ཁྲིམས་དང་བརྟུལ་ཞུགས་ཉེ་
བར་ལེན་པ་དང་། བདག་ཏུ་སྨྲ་བ་ཉེ་བར་ལེན་པ་བཞིར་ཡོད་དེ། གཟུགས་སོགས་
འདོད་ཡོན་ལ་ཆགས་ཤིང་འདུན་པའི་འདོད་པ་ཉེ་བར་ལེན་པ་སོགས་བཞི་ཡོད་
དོ། །སྲིད་པ་ནི། སྔར་གྱི་འདུ་བྱེད་སྲེད་ལེན་གྱིས་གསོས་བཏབ་པས་ནུས་པ་མཐུ་
ཅན་དུ་གྱུར་པའོ། །སྐྱེ་བ་ནི། སྐྱེ་གནས་སུ་ཉིང་མཚམས་སྦྱར་བའོ། །རྒ་ཤི་ལ་རྒ་བ་
ནི། ཕུང་པོ་སྨིན་ཅིང་ན་ཚོད་འགྱུར་བའོ། །ཤི་བ་ནི། ཚེ་འདིའི་ཕུང་པོ་དོར
བའོ། །རྟེན་འབྲེལ་བཅུ་གཉིས་ཀྱི་གནད་འགག་བསྡུ་ན་བཞི་སྟེ། འཕེན་པའི་ཡན་
ལག་དང༌། འཕངས་པའི་ཡན་ལག་དང་། མངོན་པར་འགྲུབ་པར་བྱེད་པའི་ཡན་
ལག་དང་། མངོན་པར་གྲུབ་པའི་ཡན་ལག་གོ། །འཕེན་པའི་ཡན་ལག་ནི། མ་རིག་
པ། འདུ་བྱེད། རྣམ་པར་ཤེས་པ་རྣམས་ཡིན་ནོ། །འཕངས་པའི་ཡན་ལག་ནི། མིང་
གཟུགས། སྐྱེ་མཆེད་དྲུག །རེག་པ། ཚོར་བ་རྣམས་སོ། །མངོན་པར་འགྲུབ་བྱེད་
ཀྱི་ཡན་ལག་ནི།
།མངོན་པར་གྲུབ་པའི་ཡན་
ལག་ནི། སྐྱེ་བ་དང་རྒ་ཤི་གཉིས་སོ། །རྟེན་འབྲེལ་ཡན་ལག་བཅུ་གཉིས་འཁོར་ཚུལ་
ཇི་ལྟ་བུ་ཞེ་ན། དེ་ལ་གཉིས་ལས། ངན་སོང་གི་རྟེན་འབྲེལ་ཡན་ལག་བཅུ་གཉིས་
འཁོར་ཚུལ་ནི། ལས་འབྲས་ལ་རྨོངས་པའི་མ་རིག་པའི་དབང་གིས་བསོད་ནམས་
མིན་པའི་ལས་བསགས་ནས་ལས་དེའི་བག་ཆགས་རྒྱུ་དུས་ཀྱི་རྣམ་ཤེས་ལ་བཞག །དེ་
ཉིད་སྲེད་པ་དང་ལེན་པ་གཉིས་ཀྱིས་(༣བ)ཡང་ཡང་གསོས་བཏབ་པས་ལས་ཀྱི་ནུས་
པ་མཐུ་ཅན་དུ་གྱུར་པ་ན་འབྲས་བུ་ངན་སོང་གསུམ་དུ་ཉིང་མཚམས་སྦྱར་ཏེ་ཡིད་
དུ་མི་འོང་བའི་རྣམ་སྨིན་གྱི་ཕུང་པོ་གྲུབ་ནས་ཚ་གྲང་དང་བཀོལ་སྤྱོད་སོགས་སྡུག་
བསྔལ་དྲག་ལ་རྩུབ་ཅིང་བཟོད་པར་དཀའ་བ་ལས་དེ་ཉིད་མ་ཟད་ཀྱི་བར་དུ་མྱོང་
or a dr
D? #
lo
(GC
?)2)
༡༡།༩༢༠n-
ནས། ཡང་སྐྱེ་གནས་གཞན་དུ་
217

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼བ
སྐྱེས་ནས་སྡུག་བསྔལ་ཟོ་ཆུན་གྱི་ཁྱུད་མོ་ལྟར་བརྒྱུད་མར་མྱོང་ཞིང་འཁོར་རོ། །བདེ་
འགྲོའི་ཡན་ལག་བཅུ་གཉིས་འཁོར་ཚུལ་ནི། བདག་མེད་ཀྱི་གནས་ལུགས་ལ་རྨོངས་
པའི་མ་རིག་པའི་དབང་གིས་འདོད་ཁམས་ཀྱི་བདེ་འགྲོར་འཕེན་པའི་བསོད་ནམས་
ཀྱི་ལས་སྦྱིན་པ་གཏོང་བ་དང་ཚུལ་ཁྲིམས་སྲུང་བ་སོགས་དང་། ཁམས་གོང་མའི་
བདེ་འགྲོར་འཕེན་བྱེད་ཏིང་འཛིན་སྒོམ་པ་སོགས་མི་གཡོ་བའི་ལས་ཅི་རིགས་
བསགས་པ་ལ་བརྟེན་ནས་བདེ་འགྲོའི་རྟེན་དུ་སྐྱེ་ཞིང་། མིར་སྐྱེ་བ་ལྟ་བུ་ལ་མཚོན་
ན། བདག་མེད་ཀྱི་གནས་ལུགས་ལ་རྨོངས་པའི་མ་རིག་པའི་དབང་གིས་བསོད་
ནམས་ཀྱི་ལས་བསགས། ལས་དེའི་བག་ཆགས་རྣམ་ཤེས་ལ་བཞག །དེ་ཉིད་སླར་
སྲེད་པ་དང་ལེན་པ་གཉིས་ཀྱིས་ཡང་ཡང་གསོས་བཏབ་པས་ནུས་པ་མཐུ་ཅན་དུ་
སོང་བ་ན་མའི་མངལ་དུ་ཉིང་མཚམས་སྦྱོར་ཞིང་མིང་གཟུགས་ཀྱི་ཕུང་པོ་འགྲུབ།
དེ་ཉིད་ལ་མིག་ལ་སོགས་པའི་སྐྱེ་མཆེད་རྣམས་རིམ་གྱིས་ཆགས། རེག་པ་དང་ཚོར་
བ་སོགས་རིམ་གྱིས་འགྲུབ་ཅིང་། དེ་ཡང་དང་པོ་མེར་མེར་པོ་ནས་བཟུང་ལུས་ཀྱི་
དབང་པོ་རིམ་(༤ན)གྱིས་ཆགས་ནས་ཟླ་བ་བཅུའི་ངོ་མཐོང་ཙམ་ན་ཕྱི་རོལ་ཏུ་བཙའ་
ཞིང་སྡུག་བསྔལ་བཟོད་དཀའ་བ་དཔག་ཏུ་མེད་པ་མྱོང་དགོས་པར་གསུང༌། དེ་
ནས་རིམ་གྱིས་ན་ཚོད་རྒྱས་ནས་ཀྱང་ཆགས་སྡང་རྨོངས་གསུམ་གྱི་དབང་གིས་ལུས་
སེམས་ལ་སྡུག་བསྔལ་སྣ་ཚོགས་འཕེལ། དགེ་སྡིག་གི་ལས་དུ་མ་ཞིག་གསར་དུ་
བསགས་ནས་ཕུང་པོ་རིམ་གྱིས་སྨིན་ཅིང་སྔར་གྱི་ལས་དེ་ཉིད་ཟད་པ་ན་ཚེ་འདིའི་
ཕུང་པོ་འདོར་བའི་འཆི་བ་འབྱུང༌། ཡང་དགེ་སྡིག་གི་ལས་སྔ་མ་རྣམས་རིམ་གྱིས་
གསོས་བཏབ་སྟེ་འགྲོ་བ་དྲུག་ཏུ་སྐད་ཅིག་ཀྱང་ངལ་གསོ་མེད་པར་སྡུག་བསྔལ་གསུམ་
པོ་ཅི་རིགས་པ་རྒྱུན་མི་འཆད་དུ་མྱོང་དགོས་པར་གསུངས་སོ། །འོ་ན་ཡན་ལག་བཅུ་
གཉིས་ཀྱི་ནང་ནས་ཇི་ཙམ་ཞིག་ལས་ཡིན། ཇི་ཙམ་ཞིག་ཉོན་མོངས་ཡིན། ཇི་ཙམ་
ཞིག་སྡུག་བསྔལ་ཡིན་སྙམ་ན། འདི་ལྟ་སྟེ། འདུ་བྱེད་དང་། སྲིད་པ་གཉིས་ལས་
ཡིན། མ་རིག་པ་དང༌། སྲེད་པ་དང༌། ལེན་པ་གསུམ་ནི་ཉོན་མོངས་པ། རྒྱུ་དུས་
218

རྟེན་འབྲེལ་ཡན་ལག་བཅུ་གཉིས་ཀྱི་ངོས་འཛིན་བྱ་ཚུལ་མདོར་བསྡུས།
€ ik l?
དང་འབྲས་དུས་ཀྱི་རྣམ་ཤེས།། མིང་དང་གཟུགས། སྐྱེ་མཆེད་དྲུག །རེག་པ། ཚོར་
བ། སྐྱེ་བ། · རྒ་ཤི་རྣམས་ནི་སྡུག་བསྔལ་ལོ། །འོ་ན་རྟེན་འབྲེལ་ཡན་ལག་བཅུ་གཉིས་
ཀྱི་འཇུག་ལྡོག་སེམས་པ་འདི་ཐེག་པ་ཆེ་ཆུང་གང་གི་ཆོས་སྐོར་དུ་འདུ་སྙམ་ན། འདི་
ནི་ཐེག་པ་ཆེ་ཆུང་གི་གདུལ་བྱ་ཐམས་ཅད་ཀྱིས་བསམ་པར་བྱ་རྒྱུའི་ཉམས་ལེན་གྱི་
༦༧] 9༡,,
གནད་ཁྱད་པར་ཅན་ཞིག་ཡིན་ནོ། །དེ་ཡང་ཐེག་པ་དམན་པ་(༤བ)རྣམས་ཀྱིས་ནི་
རང་གཅིག་པུ་འཁོར་བ་ལས་ཐར་བའི་ཕྱིར་དུ་འཁོར་བའི་འཇུག་རིམ་འདི་ལྟར་དུ་
བསམས་ནས་འཁོར་བའི་རྩ་བ་གཅོད་པར་བྱེད་པ་ཡིན་ལ། ཐེག་པ་ཆེན་པོའི་རིགས་
ཅན་རྣམས་ཀྱིས་ནི་རང་ཉིད་འཁོར་བར་འཇུག་པའི་རིམ་པ་ལ་ངེས་པ་བརྟན་པོ་
རྙེད་པ་ན། རང་གི་ཉམས་ལ་དཔགས་ནས་སེམས་ཅན་ཐམས་ཅད་ཀྱང་རིམ་པ་
འདི་ལྟ་བུའི་སྒོ་ནས་འཁོར་བར་འཁོར་བའི་ཚུལ་ལ་བསམས་ནས་མི་བཟོད་པའི་སྙིང་
རྗེ་ཆེན་པོའི་སྒོ་ནས་སེམས་ཅན་ཐམས་ཅད་འཁོར་བ་ནས་འདོན་པའི་ཕྱིར་དུ་རྒྱལ་
སྲས་ཀྱི་སྤྱོད་པ་ལ་བསླབས་ནས་རྫོགས་པའི་བྱང་ཆུབ་སྒྲུབ་པར་བྱེད་པ་ཡིན་
ནོ། །རྟེན་འབྲེལ་ཡན་ལག་བཅུ་གཉིས་རྫོགས་པ་ལ་ཚེ་དུ་དགོས་སྙམ་ན། མྱུར་ན་
ཚེ་གཉིས་ལ་རྫོགས་པ་ཞིག་འོང་སྟེ། མ་རིག་པ་དང༌། འདུ་བྱེད་དང༌། རྒྱུ་དུས་ཀྱི་
རྣམ་ཤེས་དང་། སྲེད་པ། ལེན་པ། སྲིད་པ་རྣམས་ལ་ཚེ་གཅིག་དང་། མིང་གཟུགས་
སོགས་རྟེན་འབྲེ ལ་ལྷག་མ་རྣམས་ཚེ་གཅིག་ལ་རྫོགས་པ་འོང་བའི་ཕྱིར། ཇི་ལྟར་
བུལ་བའམ་འགྱངས་ཀྱང་ཚེ་གསུམ་ལས་མི་འགྱངས་ཏེ། མ་རིག་པ། འདུ་བྱེད། རྒྱུ་
དུས་ཀྱི་རྣམ་ཤེས་གསུམ་ལ་ཚེ་གཅིག་དང༌། སྲེད་ལེན་སྲིད་པ་གསུམ་ལ་ཚེ་
གཅིག །མིང་གཟུགས་སོགས་ལྷག་མ་རྣམས་ལ་ཚེ་གཅིག་སྟེ། ཚེ་གསུམ་ལ་ངེས་པར་
རྫོགས་ནུས་པའི་ཕྱིར། འདི་དག་ཇི་ལྟར་རྫོགས་པའི་ཚུལ་རྣམས་ཞིབ་ཏུ་འབྲི་དགོས་
ནའང་། འདིར་ཡི་གེ་མང་བས་འཇིགས་ནས་འབྲི་མ་ཐུབ་པས། རྒྱལ་བ་ཙོང་ཁ་པ་
(༥ན)ཆེན་པོའི་གསུང་རབ་རྣམས་ལ་ཞིབ་ཏུ་བལྟས་ནས་ཤེས་པར་བྱའོ། །དེ་ལྟར་
རྟེན་འབྲེལ་ཡན་ལག་བཅུ་གཉིས་ཀྱི་སྒོ་ནས་འཁོར་བ་འཇུག་ལྡོག་གི་རིམ་པ་ཚུལ་
219

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
H
བཞིན་དུ་བསམ་པ་ནི་གནད་ཤིན་ཏུ་ཆེ་ཞིང་། ལྷག་པར་བཤེས་གཉེན་ཆེན་པོ་ཕུ་
ཆུང་བ་ནི་ཚུལ་འདིའི་སྒོ་ནས་ཉམས་ལེན་གཙོ་བོར་མཛད་དེ། དེ་ཡང་ངན་འགྲོའི་
རྟེན་འབྲེལ་ཡན་ལག་བཅུ་གཉིས་ཀྱི་འཇུག་ལྡོག་སེམས་པ་ནི་སྐྱེས་བུ་ཆུང་ངུའི་སྐོར་
12) %i
。n9
ཝཱ ཀྭ ?
དང་། བདེ་འགྲོ་ལྷ་མིའི་ཡན་ལག་བཅུ་གཉིས་ཀྱི་འཇུག་ལྡོག་སེམས་པ་ནི་སྐྱེས་བུ་
འབྲིང་གི་སྐོར་དང༌། རང་ཉམས་ལ་དཔགས་ནས་སེམས་ཅན་ཐམས་ཅད་ཀྱང་ཡན་
ལག་བཅུ་གཉིས་ཀྱི་སྒོ་ནས་འཁོར་བར་འཁོར་བའི་ཚུལ་ལ་བསམས་ནས་བྱམས་སྙིང་
རྗེ་བྱང་སེམས་ཀྱི་སྒོ་ནས་རྒྱལ་སྲས་ཀྱི་སྤྱོད་པ་ཆ་ཚང་བ་ལ་སློབ་པ་ནི་སྐྱེས་བུ་ཆེན་
པོའི་སྐོར་དུ་མཛད་དོ། །མདོར་ན་གསུང་རབ་དགོངས་འགྲེལ་དང་བཅས་པ་ཐམས་
ཅད་གང་ཟག་གཅིག་གི་ཉམས་ལེན་གྱི་རིམ་པར་དྲིལ་ནས་རྒྱལ་བའི་བསྟན་པ་ཡོངས་
སུ་རྫོགས་པ་ལ་སློབ་པར་མཛད་པ་ནི་བཀའ་གདམས་གོང་མ་རྣམས་དང་རྗེ་བླ་མ་
ཡབ་སྲས་ཀྱི་རྣམ་པར་ཐར་པ་ལགས་པས། རྒྱལ་བ་དགྱེས་པའི་རྣམ་ཐར་བཟང་པོ་
འདི་དག་གི་རྗེས་སུ་ཞུགས་ནས་མང་དུ་ཐོས་པ་དོན་དང་ལྡན་པར་མཛོད་ཅིག །རྒྱལ་
JIH,。
JIH) )I "S8D
JIRDI{
བའི་གསུང་རབ་ཀུན་གྱི་སྙིང་པོའི་དོན། །བརྩེ་བ་ཆེན་པོས་ལེགས་པར་འདོམས་
མཛད་པ། །བཀའ་དྲིན་མཉམ་མེད་རྗེ་བཙུན་བླ་མ་ལ། །སླར་ཡང་འདུད་དོ་བརྩེ་
བས་བསྐྱང་དུ་གསོལ། །(༥བ)མཁས་ཤིང་གྲུབ་པའི་རྗེ་དང་མཇལ་གྱུར་ཀྱང༌། །འདི་
ནང་སྣང་ཤས་གདོན་གྱི་དབང་གྱུར་པས། །དོན་མེད་འཇིག་རྟེན་རྒན་པོའི་ལུགས་
སྐྱོང་བ། །རབ་རྨོངས་བདག་ལ་གཟིགས་ཤིག་བླ་མ་རྗེ། །སྙིགས་མ་ལྔ་པོ་ཆེས་ཆེར་
བདོ་དུས་འདིར། །བཤད་པས་གཞན་ལ་ཕན་པར་དཀའ་ན་ཡང་། །ཆུང་ནས་འདྲིས་
པའི་གྲོགས་ཀྱི་བསམ་པ་དང༌། །བསྟུན་ནས་རྟེན་འབྲེལ་བསམ་ཚུལ་མདོར་བསྡུས་
བཀོད། །ཆོས་མིན་བསྟན་པའི་ཉེས་པ་ཆེས་ལྕི་བས། །ཚུལ་འདིར་ཉེས་པར་བཤད་
པ་ཅི་མཆིས་པ། །སྒྲིབ་མེད་གཟིགས་པའི་སྤྱན་ལྡན་ཐམས་ཅད་ལ། །སྙིང་ནས་
བཤགས་སོ་བདག་ལ་སྒྲིབ་མེད་མཛོད། །འདི་ལ་ལེགས་ཆ་ཅུང་ཟད་མཆིས་གྱུར་
ན། །ཚེ་རབས་ཀུན་ཏུ་དམ་པའི་བཤེས་གཉེན་གྱིས། །རྗེས་སུ་བཟུང་སྟེ་འཁྲུལ་མེད་
222,】
༩༥ ས /
220

རྟེན་འབྲེལ་ཡན་ལག་བཅུ་གཉིས་ཀྱི་ངོས་འཛིན་བྱ་ཚུལ་མདོར་བསྡུས།
ལམ་བཟང་དང་། །སྐད་ཅིག་ཙམ་ཡང་འབྲལ་བ་མེད་གྱུར་ཅིག །
ཅེས་པ་འདི་ནི་གཞུང་ལུགས་སྨྲ་བ་དཀའ་ཆེན་ཡེ་ཤེས་འབྱུང་གནས་ཀྱིས་འདི་
ལྟ་བུ་ཞིག་ཅིས་ཀྱང་དགོས་ཞེས་ནན་ཆེར་བསྐུལ་བ